Up-104/02
Natisni
Opravilna št.:
Up-104/02
Datum odločitve:
29. 5. 2003
ECLI:
ECLI:SI:USRS:2003:Up.104.02
Akt:
Ustavna pritožba A. A. zoper

- sklep Višjega sodišča v Celju št. Kp 29/2001 z dne 30. 1. 2001 v zvezi s sodbo Okrajnega sodišča v Celju št. K 26/98 z dne 21. 12. 2000,

- sklep Višjega sodišča v Celju št. Kp 267/2001 z dne 17. 7. 2001 v zvezi s sklepom Okrajnega sodišča v Celju št. K 26/98 z dne 13. 6. 2001 in

- sklep Višjega sodišča v Celju št. Kp 440/2001 z dne 21. 12. 2001 v zvezi s sklepom Okrajnega sodišča v Celju št. K 26/98 z dne 16. 10. 2001
Izrek:
Ustavna pritožba A. A. zoper

- sklep Višjega sodišča v Celju št. Kp 29/2001 z dne 30. 1. 2001 v zvezi s sodbo Okrajnega sodišča v Celju št. K 26/98 z dne 21. 12. 2000,

- sklep Višjega sodišča v Celju št. Kp 267/2001 z dne 17. 7. 2001 v zvezi s sklepom Okrajnega sodišča v Celju št. K 26/98 z dne 13. 6. 2001 in

- sklep Višjega sodišča v Celju št. Kp 440/2001 z dne 21. 12. 2001 v zvezi s sklepom Okrajnega sodišča v Celju št. K 26/98 z dne 16. 10. 2001 se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo. Po prvem odstavku 51. člena ZUstS se lahko ustavna pritožba vloži šele, ko so izčrpana vsa redna in izredna pravna sredstva.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.1 in 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 2. 2002
Vrsta odločitve:
sklep
Vrsta rešitve:
zavrženje
Dokument:
US22408
Up-104/02-7
10. 6. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 29. maja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper
- sklep Višjega sodišča v Celju št. Kp 29/2001 z dne 30. 1. 2001 v zvezi s sodbo Okrajnega sodišča v Celju št. K 26/98 z dne 21. 12. 2000,
- sklep Višjega sodišča v Celju št. Kp 267/2001 z dne 17. 7. 2001 v zvezi s sklepom Okrajnega sodišča v Celju št. K 26/98 z dne 13. 6. 2001 in
- sklep Višjega sodišča v Celju št. Kp 440/2001 z dne 21. 12. 2001 v zvezi s sklepom Okrajnega sodišča v Celju št. K 26/98 z dne 16. 10. 2001 se zavrže.
Obrazložitev
1. Pritožnik z ustavno pritožbo spodbija sodbo Okrajnega sodišča v Celju, s katero je bil spoznan za krivega kaznivega dejanja ogrožanja varnosti po prvem odstavku 145. člena Kazenskega zakonika (Uradni list RS, št. 63/94 in nasl. - KZ). Okrajno sodišče v Celju je s sklepom njegovo pritožbo zavrglo kot prepozno, Višje sodišče pa njegovo pritožbo zoper ta sklep zavrnilo kot neutemeljeno. Pritožnik spodbija tudi sklep, s katerim je Višje sodišče v Celju pritožbo njegovega zagovornika zavrglo kot nedovoljeno (prva in druga alineja izreka). Pritožnik vlaga ustavno pritožbo še zoper sklep Višjega sodišča v Celju, s katerim je bila pritožnikova pritožba zoper sklep Okrajnega sodišča v Celju o zavrženju zahteve za varstvo zakonitosti zavrnjena (tretja alineja izreka).
2. Pritožnik zatrjuje kršitev 14. (enakost pred zakonom), 15. (uresničevanje in omejevanje pravic) in 25. člena (pravica do pravnega sredstva) Ustave.
3. Pritožnik je dne 27. 2. 2002 vložil ustavno pritožbo zoper odločbe, navedene v izreku (prva in druga alineja izreka). Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Zadnji izpodbijani sklep je bil izdan 17. 7. 2001, pritožnik pa ga je prejel 29. 8. 2001. Ustavna pritožba, vložena zoper odločbe iz prve in druge alineje izreka, je tako očitno prepozna, zato jo je Ustavno sodišče zavrglo.
4. Pritožnik vlaga ustavno pritožbo tudi zoper sklep Višjega sodišča, s katerim je bila zavrnjena pritožnikova pritožba zoper sklep Okrajnega sodišča o zavrženju zahteve za varstvo zakonitosti (tretja alineja izreka).
5. Po prvem odstavku 51. člena ZUstS se lahko ustavna pritožba vloži šele, ko so izčrpana vsa redna in izredna pravna sredstva. 6. Zoper izpodbijani sklep Višjega sodišča je možno vložiti zahtevo za varstvo zakonitosti. Pred izčrpanjem tega pravnega sredstva ustavna pritožba ni dopustna. Pritožnik ni izkazal, da bi izčrpal vsa pravna sredstva, zato je Ustavno sodišče ustavno pritožbo zavrglo.
7. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer